  Виталий Пронин Ортчем кӧс гужем шуге-леке вуттӥз унозэ гурт хозяйствоосты. Тужгес шуккиз со лымшор ёросъёсты. Соин ик туэ Кияса палъёсын уногес кизизы кукуруза - со пӧсьлы чида уго. Куанымон удалтэмын со «Кияса» агрокомплексэ пырись Уддяди (Карамас-Пельга) бригадаын. Интыен-интыен будэм ог 3 метрозь!- Жалем сиёнмы, тужгес но силосмы, тырмыт, - шумпото уддядиос. - Озьыен, сӥль-йӧлмы бусьтыр луоз.Туннэ уддяди кенакъёс котькуд скаллэсь быдэн 18 килограмм йӧл кыско, нош артысь Байсар фермаын ошъёссы нуналаз куаё 900-950 граммлы. Пудо сиён вань бере, животноводъёс но капчи мылкыдын ужало. Тулыс шуггес ик вал планэз быдэстыны, нош али ваньмыз ӧраз пыриз. Тол вылтӥ пуж-пуж йӧл кыскыны юрттоз кукуруза но.Геннадий Парфёнов.   